Elise Fagerli

Elise Fagerli (født 1970, død 1996), var en norsk grafiker og illustratør. Hun studerte ved Statens Høgskole for Kunsthåndverk og Design i Bergen, Institutt for illustrasjon og grafisk design, fra 1991 til 1996. Hovedoppgaven bestod av en utforskning av skrift som billedelement med utgangspunkt i et utdrag fra Norsk Ordbog av Ivar Aasen. 

Hun debuterte som illustratør i 1995 med Ulvehunger etter å ha vunnet andrepris i en billedbokkonkurranse arrangert av Tegnerforbundet og Cappelen. Ulvehunger er en humørfylt tolkning av eventyret om Rødhette og Ulven, der Rødhette først spiser all maten i kurven, så ulven - men bestemor slipper unna fordi hun er for seig.

Elise Fagerli ble innkjøpt av Norsk Kulturråd 1995 og deltok på flere utstillinger, bl.a. «Bok som objekt» på Rogaland Kunstnersenter 1994,  «Biletbokutstilling» Tegnerforbundet 1994, «Biennale of illustrations» i Bratislava 1995, Trøndelagsutstillingen 1995 og Det Norske Teateret posthumt i 1996.

Utgivelser
 Elise Fagerli: Ulvehunger, Cappelen (1995) (https://www.nb.no/items/a9c1dd9b369faf3d8ff96c74727394e8)
 Rolf Sagen og Elise Fagerli (ill.): Den gongen eg var elvefiskar, Cappelen (1995) (https://www.nb.no/items/922d6d71e6b2750e5c97a78e6cc3cbab)

Referanser

Eksterne lenker 
 
 Omtale i katalog for utstillinga "Tidt eg minnest", Volda, 1995. (https://www.nb.no/nbsok/nb/65f8b23e19bc22e212878a9a37739f46?index=3#0)
 Skrift som bilde, skrift som illustrasjon i Replikk : tidsskrift for human- og samfunnsvitenskap #2, 1996

Norske kunstnere
Norske grafikere
Norske illustratører